Plana aluvial

Una plana aluvial ye a parte orografica que contién un cauz y que puet embadinar-se mientres una eventual riada u creixida d'as auguas.

Bi ha un umbral principal con ruellos de glera u arenas que desparte a plana aluvial con respecto a lo cauz. En a plana aluvial o sedimento principal son lutitas (archilas y limos), que ye o que caye en o periodo en que s'embadina.

 Explotación agricola 
Estos terrenos son fértils porque bi ha un suelo con grans de diferents midas y una porosidat que dan una alta capacidat de retención d'augua. Como l'augua ye a man se i pueden fer reganos.

 Risgos cheolochicos 
Por l'alta fertilidat d'os terrenos as planas aluvials son zonas con una población densa. Tradicionalment os nuclios de población s'han feito en zonas con menor risgo d'inundación. Esto ha cambiau muito dende o sieglo XX con a especulación urbanistica d'o suelo y unos usos d'o suelo que ya no son agrarios y tienen unos beneficiarios con un caracter de menor conoiximiento d'os risgos y una menor previsión d'o futuro.

En bel río se puet desvenir que periodicament o cauz siga plen de carga sedimentaria y lo suyo leito siga topograficament mas alto que a plana aluvial. Esto fa que o risgo d'inundación siga mes gran y que por cada pocas anyadas se produga una inundación gran en a plana, deixando-ie parte d'esta carga sedimentaria.

 Denominacions 
En aragonés a vegadas se diz ribera a estas planas, (pero no siempre que se diz ribera la chent se refiere a la plana aluvial). En l'aragonés d'as comunidaz aragonesas y d'a Ribera Alta d'Ebro se'n deciba tamién bega (d'o basco <ibaiko), presentando-se as dos formas en a toponimia.

Estas palabras son prou antigas pa que se troben como elementos romances en textos latinos d'os sieglos XI y XII:
 (1042)
 (1162)

Se veiga tamién
Ribera.
Ripa (topografía).
Ripazo.

Vinclos externos

Categoría:Formas sedimentarias fluvials
Categoría:Inundacions